cyanic-selkie/wikianc huggingface dataset:
সিরীয় মহাবিদ্রোহ
যুদ্ধের গতিপ্রবাহ
শীতকালে দ্রুজদের সাথে লড়াইয়ে অবতীর্ণ হওয়ার পরিবর্তে ফরাসিরা সাময়িকভাবে পিছু হটার সিদ্ধান্ত নেয়। ফরাসিদের সামরিক শক্তির প্রদর্শনহীনতা ও বিদ্রোহের জাতীয় আবেদন তৈরী হওয়ায় নতুন হাই কমিশনার হেনরি দা জুভেনেল এই পদক্ষেপকে একটি কৌশলগত ভুল হিসেবে আখ্যায়িত করেন। ফরাসিদের তাৎক্ষণিক প্রতিক্রিয়া দুর্বল হওয়ায় স্থানীয় অভিজাত ও দামেস্কের জাতীয়তাবাদিরা এতে যোগ দেয়। যাযাবর গোত্রসমূহ প্রথমে বিদ্রোহের ফলে সৃষ্ট সুযোগ গ্রহণ করে। অভ্যুত্থানের ছয় সপ্তাহের মধ্যে জাতীয়তাবাদিদের সাথে সুলতান আল-আত্রাশের মিত্রতা স্থাপিত হয়। এসময় জাবাল দ্রুজে একটি জাতীয় অন্তর্বর্তীকালীন সরকার গঠিত হয়। আল-আত্রাশ ছিলেন এর প্রেসিডেন্ট ও ড. আবদুর রহমান শাহবান্দার ছিলেন এর ভাইস প্রেসিডেন্ট।
সহিংসতার প্রতিক্রিয়া হিসেবে সেসময় বিদ্রোহ আক্রান্ত হয়নি এমন এলাকায় জুভেনাল নির্বাচন ঘোষণা করেন। তবে হিমস ও হামায় স্থানীয় অভিজাতরা নির্বাচন অনুষ্ঠান প্রত্যাখ্যান করে। ১৯২৫ সালের ৪-৫ অক্টোবর হামায় ফাওজি আল-কায়ুকজি অভ্যুত্থানে নেতৃত্ব দেন এবং স্থানীয় জনগণ এতে অংশ নেয়। ১৯২৬ সালের সেপ্টেম্বর পর্যন্ত পূর্ণমাত্রায় অভ্যুত্থান চলতে থাকে। এসময় ফরাসিদের সেনাসংখ্যা কম থাকায় হিমস ও হামায় নজর দেয়ার ফলে তাদেরকে অন্য এলাকায় থেকে নজর সরাতে হয় ফলে বিদ্রোহ ছড়িয়ে পড়ে। দুই মাসের মধ্যে হিমস ও হামা অঞ্চলের পতন হয়।
হিমস ও হামায় বিদ্রোহ সত্ত্বেও নির্বাচনের ফলাফল থেকে ফরাসিদের ধারণা হয় যে সিরিয়ার জনগণ শান্তি স্থাপনে ইচ্ছুক। হিমস ও হামার পার্শ্ববর্তী প্রত্যন্ত এলাকায় সহিংসতার ঘটনা ঘটেনি এবং এখানে ৯৫% ভোটার উপস্থিতি ছিল। ১৯২৬ সালের ফেব্রুয়ারিতে ক্ষমা ঘোষণা করা হলেও জাবাল দ্রুজ ও দামেস্ক ছাড়া বাকি দেশ শান্ত ছিল।
বিদ্রোহীদের প্রাথমিক পর্যায়ে সাফল্য সত্ত্বেও ফরাসিরা বিদ্রোহ দমনে সক্ষম হয়। ১৯২৬ সালের শুরুর দিকে ফরাসিরা সেনা সংখ্যা ৫০,০০০ এ উন্নীত করে। এই সংখ্যা ছিল দ্রুজ জনসংখ্যার প্রায় সমান। বসন্ত নাগাদ দামেস্কের অধিকাংশ গোলার আঘাত বিধ্বস্ত হয় এবং জাতীয়তাবাদি নেতারা নির্বাসনে যেতে বাধ্য হন। পরের বছর বসন্তে দ্রুজরা চূড়ান্তভাবে পরাজিত হয় এবং সুলতান আল-আত্রাশ ট্রান্সজর্ডানে নির্বাসিত হন।
ফলাফল
বিদ্রোহ ব্যর্থ হলেও এর ফলে ফরাসিদের আচরণগত পরিবর্তন হয়। এরপর সিরিয়া শাসনের জন্য নমনীয় পদক্ষেপ নেওয়া হয়। ১৯২৮ সালের মার্চে বিদ্রোহীদের জন্য সাধারণ ক্ষমা ঘোষণা করা হয়। সেসাথে বলা হয় যে সুলতান আল-আত্রাশ ও ড. শাহবান্দারসহ বিদ্রোহী নেতারা ফিরে আসার অনুমতি পাবেন না।
ফ্লোস ফুলগিদা
শাইনিং প্লাশব্লু(বৈজ্ঞানিক নাম: Flos fulgida (Hewitson)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি।
আকার
শাইনিং প্লাশব্লু এর প্রসারিত অবস্থায় ডানার আকার ৩৬-৪৬ মিলিমিটার দৈর্ঘ্যের হয়।
উপপ্রজাতি
শাইনিং প্লাশব্লু এর প্রজাতিগুলো হলো:
ভারতে প্রাপ্ত শাইনিং প্লাশব্লু এর উপপ্রজাতি
ভারতে প্রাপ্ত শাইনিং প্লাশব্লু এর উপপ্রজাতি হল-
বিস্তার
এই প্রজাতি ভারত এর সিকিম থেকে অরুনাচল প্রদেশ, নেপাল, ভূটান এবং মায়ানমার এর বিভিন্ন অঞ্চলে দেখা যায়।
চিবুক
বিবর্তন
একটি সু-বিকশিত চিবুকের উপস্থিতি হোমো সেপিয়েন্সের রূপগত বৈশিষ্ট্যগুলির মধ্যে একটি হিসাবে বিবেচিত হয়, যা তাদের অন্যান্য মানব পূর্বপুরুষ যেমন ঘনিষ্ঠভাবে সম্পর্কিত নিয়ান্ডার্থালদের থেকে আলাদা করে। প্রারম্ভিক মানব পূর্বপুরুষদের বৈচিত্র্যময় সিম্ফিজিয়াল রূপ ছিল, কিন্তু তাদের কারোরই একটি সু-বিকশিত চিবুক নেই। চিবুকের উৎপত্তি ঐতিহ্যগতভাবে দাঁতের খিলান বা দাঁতের সারির অগ্র-পশ্চাৎ প্রস্থ সংক্ষিপ্তকরণের সাথে জড়িত; যাইহোক, খাওয়ার সময় এর সাধারণ যান্ত্রিক বা কার্যকরী সুবিধা, উন্নয়নমূলক উত্স, এবং মানুষের বক্তৃতা, শারীরবৃত্তবিদ্যা এবং সামাজিক প্রভাবের সাথে এর যোগসূত্রটি অত্যন্ত বিতর্কিত।
মুলবুঘাট
মুলবুঘাট (Mulavukad) ভারতের কেরালা রাজ্যের এরনাকুলম জেলার একটি শহর।
নূরুল হক (দ্ব্যর্থতা নিরসন)
নূরুল হক নামটি নিম্নের ব্যক্তিবর্গকে নির্দেশ করতে পারেঃ
মুলবুঘাট
জনসংখ্যার উপাত্ত
ভারতের ২০০১ সালের আদম শুমারি অনুসারে মুলবুকড় শহরের জনসংখ্যা হল ২২,৮৪৫ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে মুলবুকড় এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
মোস্তাফা জামানি
মোস্তাফা জামানি একজন জনপ্রিয় ইরানি অভিনেতা যিনি ১৯৮২ সালের ২০ জুন ইরানে জন্মগ্রহণ করেন। তিনি প্রথম অভিনয় করেন ইউসুফ-এ-পায়াম্বার (Yousuf e Payamber) নামক টিভি ধারাবাহিকে। ধারাবাহিকটিতে তিনি নবী ইউসুফ এর চরিত্রে অভিনয় করেন। ঐতিহাসিক প্রেক্ষাপটে নির্মিত ধারাবাহিকটি ইরানে জনপ্রিয়তা পায়। এরপর এটি বিশ্বের বিভিন্ন দেশে বিভিন্ন ভাষায় প্রচারিত হয়েছে। বাংলাদেশের বেসরকারি টিভি চ্যানেল এসএ টিভি ধারাবাহিকটি বাংলা ভাষায় ডাবিংয়ের মাধ্যমে ২৭ নভেম্বর, ২০১৬ থেকে ২৫ এপ্রিল, ২০১৭ খ্রিষ্টাব্দে ইউসুফ জুলেখা নামে সম্প্রচার করে।
টিভি ধারাবাহিক
তার অভিনীত অন্যান্য টিভি ধারাবাহিকঃ
বাংলাদেশে পর্নোগ্রাফি
বাংলাদেশে সরকার ইন্টারনেটের মাধ্যমে পর্নোগ্রাফির বিপণন বন্ধের জন্য চেষ্টা করে যাচ্ছে। ২০১০ সালে প্রথমবারের মতো বাংলাদেশের সামাজিক মূল্যবোধের পরিপন্থী হিসেবে চিহ্নিত করে ৮৪টি পর্ন ওয়েবসাইট বন্ধ করে দেয়ার উদ্যোগ গ্রহণ করেছিল সরকার। ২০১৬ সালের ডিসেম্বর মাসে সরকার ৫৬০টি পর্নো ওয়েবসাইট বন্ধের নির্দেশ দেয়। ২০১৯ সালে ২০ হাজার পর্ন ওয়েবসাইট বন্ধ করা হয়।
প্রিন্ট
যৌন উপন্যাস, যা কখনও কখনও পর্নোগ্রাফিক ছবিযুক্ত থাকে, বাংলাদেশে চটি নামে বিখ্যাত, সাধারণত রাস্তার পাশের বইয়ের দোকানে বিক্রি হয়।
ইন্টারনেট
২০১৫ সালে বাংলাদেশের উচ্চ আদালত সামাজিক মিডিয়ায় অশ্লীল উপাদান প্রচার বন্ধের জন্য সরকারকে জিজ্ঞাসা করে। ২০১৬ সালে বাংলাদেশ সরকারের মন্ত্রী তারানা হালিম পর্নোগ্রাফি ধারনকারী ওয়েবসাইট বন্ধ করে দেওয়ার পরিকল্পনা ঘোষণা করেন। বাংলাদেশের একাদশ সংসদের ডাক ও টেলিযোগাযোগ মন্ত্রী মোস্তফা জব্বার ২০১৮-এর নভেম্বর থেকে ২০১৯-এর ফেব্রুয়ারি পর্যন্ত প্রায় ২০ হাজার পর্নোগ্রাফিক ওয়েবসাইটে বাংলাদেশ থেকে প্রবেশাধিকার বন্ধ করে দেন। এছাড়া ইন্টারনেটে কোন ওয়েবসাইটে পর্নোগ্রাফিক সামগ্রী পাওয়া গেলে বাংলাদেশ টেলিযোগাযোগ নিয়ন্ত্রণ কমিশন (বিটিআরসি)র শর্টকোড নম্বর ২৮৭২ এবং ই-মেইল btrc@btrc.gov.bd ঠিকানায় 'পর্নোগ্রাফি সাইটের ঠিকানা বা লিংক পাঠানো হলে তা বন্ধ করে দেওয়ার আশ্বাস দিয়েছে সরকার।
বৈধতা
পর্নোগ্রাফি নিয়ন্ত্রণ আইন ২০১২ অনুযায়ী পর্নোগ্রাফিকে অপরাধ হিসেবে চিহ্নিত করা হয়েছে। পর্নোগ্রাফি দেখা, বণ্টন করা, উৎপাদন, ব্যবহার করা ইত্যাদিকে অবৈধ ঘোষণা করা হয়েছে। বর্তমান আইন অনুযায়ী এর সর্বোচ্চ শাস্তি ১০ বছরের জেল এবং/অথবা ৫,০০,০০০ (পাঁচ লক্ষ) টাকা জরিমানা।
সামাজিক-সাংস্কৃতিক দৃষ্টিভঙ্গি
পর্নোগ্রাফির জন্য শাস্তি ঘোষণা করায় বাক-স্বাধীনতা এবং গোপনীয়তা বিষয়ক প্রশ্ন উঠেছে। গণপ্রজাতন্ত্রী বাংলাদেশ সরকারের প্রেস সচিব আবুল কালাম আজাদ বলেন, "পর্নোগ্রাফি একটি রোগের মত সারা দেশে ছড়িয়ে পড়েছে।" বাংলাদেশে পর্নোগ্রাফিকে সামাজিকভাবে নেতিবাচক হিসেবে দেখা হয় এবং শিশুদের মানসিকতাকে বিকৃত করার অভিযোগে অভিযুক্ত করা হয়।।
ফার্নান্দো টোরেস গ্রাসিয়ানো
ফার্নান্দো টোরেস গ্রাসিয়ানো (জন্মঃ ২৭ আগস্ট ১৯৭০) মেক্সিকোর গুয়ানাহুয়াতো প্রদেশের লিয়নে জন্মগ্রহণকারী রাজনীতিবিদ। তিনি ন্যাশনাল অ্যাকশন পার্টির সাথে যুক্ত। তিনি ২০১২ হতে ২০১৫ সাল পর্যন্ত মেক্সিকোর কংগ্রেসের ৬২তম আইনসভার উচ্চকক্ষে সিনেটর হিসাবে গুয়ানাহুয়াতো রাজ্যের প্রতিনিধিত্ব করছেন।
শিক্ষা জীবন
ফার্নান্দো টোরেস গ্রাসিয়ানো ডি লা সালে বাহাও বিশ্ববিদ্যালয় থেকে আইনবিদ্যায় স্নাতক, ইউনিভার্সিদাদ আইবেরোমেরিকানা থেকে সাংবিধানিক আইনে স্নাতকোত্তর এবং মেক্সিকোর জাতীয় স্বায়ত্বশাসিত বিশ্ববিদ্যালয় হতে 'এমপারো' এবং সালামাঙ্কা বিশ্ববিদ্যালয় হতে সংবিধানিক আইনে স্নাতকোত্তর পরবর্তী ডিগ্রি অর্জন করেন।
রাজনৈতিক কর্মকাণ্ড
ফার্নান্দো টোরেস গ্রাসিয়ানো মেক্সিকোর আইনসভার উচ্চকক্ষে সিনেটর নির্বাচিত হওয়ার আগে ২০০৩ থেকে ২০০৬ সাল পর্যন্ত গুয়ানাহুয়াতো রাজ্যের ৫৯তম কংগ্রেসের উপনেতা ছিলেন। ২০১২ থেকে ২০১৮ সময়কালে তিনি সিনেটরের দায়িত্বপালনের পাশাপাশি মেক্সিকোর জাতীয় নিরাপত্তা কমিশনের সভাপতি এবং বিধানিক আইনপাঠ কমিশনে সচিবের দায়িত্ব পালন করেছিলেন।
কারমেন লুভানা
কারমেন লুভানা (নিউ ইয়র্ক, আগস্ট ২৩, ১৯৮১) একজন মার্কিনমডেল এবং পুয়ের্তো রিকান বংশোদ্ভূত প্রাক্তন পর্নোগ্রাফিক অভিনেত্রী। পর্ন অভিনেত্রী হিসেবে তার আত্মপ্রকাশ ২০০১ সালে। তিনি ২০০৮ সালে নাইট মুভস হল অফ ফেমে অন্তর্ভুক্ত হন।
পল্লী কবি জসীম উদ্‌দীন সংগ্রহশালা, ফরিদপুর
পল্লী কবি জসীম উদ্‌দীন সংগ্রহশালা একটি ব্যক্তিভিত্তিক জাদুঘর। বাংলাদেশের ফরিদপুর জেলা শহরের অদূরে ২০১৫তে এটি নির্মিত হয়েছে। বর্তমানে এটির সাজসজ্জার কাজ চলছে এবং ২০১৬ খ্রিস্টাব্দের শেষভাগে এটি জনসাধারণের জন্য উন্মুক্ত করা হয়। পল্লী কবি জসীম উদ্‌দীন-এর স্মৃতি রক্ষার্থে বাংলাদেশ জাতীয় জাদুঘর এই সংগ্রহশালাটি স্থাপন করেছে।
ইতিহাস
২০১১ সালের ২১ জানুয়ারি বাংলাদেশ সরকারের তৎকালীন দুই মন্ত্রী খন্দকার মোশাররফ হোসেন ও আবুল কালাম আজাদ এবং কবির জামাতা তৌফিক-ই-ইলাহী চৌধুরী এই কাজের ভিত্তি প্রস্তর স্থাপন করেন। সেসময় সেখানে জাতীয় জাদুঘরের মহাপরিচালক, ফরিদপুরের জেলা প্রশাসক ও কবি পরিবারের সদস্যসহ অনেকেই উপস্থিত ছিলেন।
গণপূর্ত অধিদপ্তরের অধীনে ও বাংলাদেশ জাতীয় জাদুঘরের অর্থায়নে মোট ৪ একর জমিতে এই সংগ্রহশালাটি নির্মিত হয়। নির্মাণ কাজে মোট ১১ কোটি ২৫ লক্ষ ১৭ হাজার টাকা বরাদ্দ করা হয়।
২০১৩ সালে সংগ্রহশালাটির নির্মাণ কাজ সম্পন্ন হয়। এর প্রায় তিন বছর পর ২০১৭ সালের ২৯ মার্চ প্রধানমন্ত্রী শেখ হাসিনা আনুষ্ঠানিকভাবে এর উদ্বোধন করেন।
জোভান্নি পিয়েরলুইজি দা পালেস্ত্রিনা
থাম্ব|জোভান্নি পিয়েরলুইজি দা পালেস্ত্রিনা জোভান্নি পিয়েরলুইজি দা পালেস্ত্রিনা ( ১৫২৫ - ২ ফেব্রুয়ারি ১৫৯৪) একজন ইতালীয় রেনেসাঁ যুগের ধর্মীয় সঙ্গীতের রচয়িতা এবং ১৬ শতকের রোমান স্কুল অফ মিউজিক্যাল কম্পোজিশনের সবচেয়ে পরিচিত প্রতিনিধি। ইউরোপে গির্জা এবং ধর্মনিরপেক্ষ সঙ্গীতের বিকাশে, বিশেষ করে কাউন্টারপয়েন্টের বিকাশে তার দীর্ঘস্থায়ী প্রভাব ছিল এবং তার কাজকে রেনেসাঁ পলিফোনির চূড়ান্ত রূপ বলে মনে করা হয়।
জীবনী
পালেস্ত্রিনার জন্ম হয় ১৫২৫ সালের সম্ভবত ৩ ফেব্রুয়ারি রোমের কাছের পালেস্ত্রিনা শহরে, যা প্যাপাল রাজ্যের অংশ ছিল। তার পিতামাতা সান্তো এবং পালমা পিয়েরলুইজি নেপোলিতান ছিলেন। তার মা ১৫৩৬ সালের ১৬ জানুয়ারি মারা যান, যখন পালেস্ত্রিনার বয়স ১০ বছর ছিল। নথি থেকে জানা যায় যে তিনি ১৫৩৭ সালে প্রথম রোমে গিয়েছিলেন, যখন তিনি রোমের ডায়োসিসের পোপ ব্যাসিলিকাগুলির মধ্যে একটি সান্তা মারিয়া ম্যাগিওর ব্যাসিলিকায় কোরিস্তার হিসাবে তালিকাভুক্ত হয়েছিলেন, যা তাকে সাহিত্য এবং সঙ্গীত শেখার সুযোগ করে দেয়। ১৫৪০ সালে, তিনি রোমে চলে যান, যেখানে তিনি হুগেনোট ক্লদ গৌদিমেলের স্কুলে পড়াশোনা করেছিলেন। তিনি রবিন ম্যালাপার্ট এবং ফিরমিন লেবেলের সাথেও পড়াশোনা করেছিলেন। তিনি তার কর্মজীবনের বেশিরভাগ সময় শহরেই কাটিয়েছিলেন।
মামলুক
মামলুক (مملوك) দ্বারা রাজার “সম্পত্তি” বা “অধীন দাস” বোঝানো হয়।
আরো নির্দিষ্টভাবে, মামলুক দ্বারা বোঝায়,
মিশরের মামলুকরা সবচেয়ে দীর্ঘস্থায়ী মামলুক শাসন কায়েম করে। কিপচাক ও অন্যান্য অনেক তুর্কীয় জনগোষ্ঠী থেকে সংগৃহীত দাস সৈনিকদের মধ্য থেকে এই শাসন প্রতিষ্ঠিত হয়। এই দাসরা ছিল সিরকাসিয়ান ও জর্জিয়ান বংশোদ্ভূত। তবে বুরজি মামলুক সালতানাতে বলকান (আলবেনিয়ান, গ্রীক ,দক্ষিণ স্লাভিক) বংশোদ্ভূত অনেক মামলুক ছিল।
সময়ের সাথে সাথে মামলুকরা বিভিন্ন মুসলিম সমাজে শক্তিশালী হয়ে উঠে। মিশর ছাড়াও লেভান্ট, মেসোপটেমিয়া ও ভারতে মামলুকরা রাজনৈতিক ও সামরিক শক্তি অর্জন করেছিল। কিছু ক্ষেত্রে সুলতানের পদ লাভ করে। অন্যান্য ক্ষেত্রে স্থানীয় আমির বা বে হিসেবে তারা দায়িত্ব পায়। মিশর ও সিরিয়ায় মামলুকরা সালতানাত প্রতিষ্ঠা করেছিল যা মামলুক সালতানাত (১২৫০-১৫১৭) বলে পরিচিত। আইন জালুতের যুদ্ধে মামলুক সালতানাত ইলখানাতের সেনাদের পরাজিত করে। ক্রুসেডারদের সাথে লড়াইয়ের মাধ্যমে ১২৯১ সালের মামলুকরা তাদেরকে সিরিয়া থেকে বিতাড়িত করে এবং ১৩০২ সালের মধ্যে ক্রুসেডের যুগ শেষ হয়।
ক্রয় করার পর মামলুকদের অবস্থান অন্যান্য দাসদের চেয়ে উপরে থাকত। অন্যান্য দাসদেরকে অস্ত্র বহন ও নির্দিষ্ট কিছু কাজ করার অনুমতি ছিল না। আইয়ুবীয় রাজবংশের সময় থেকে মুহাম্মদ আলি পাশার সময় পর্যন্ত মিশরে মামলুকদেরকে “প্রকৃত শাসক” হিসেবে বিবেচিত হত। স্বাধীন মুসলিমদের চেয়ে তাদের সামাজিক মর্যাদা উপরে ছিল।
প্যাট ট্রিমবর্ন
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন প্যাট ট্রিমবর্ন।
প্রথম-শ্রেণীর ক্রিকেট
১৯৬১-৬২ মৌসুম থেকে ১৯৭৫-৭৬ মৌসুম পর্যন্ত প্যাট ট্রিমবর্নের প্রথম-শ্রেণীর খেলোয়াড়ী জীবন চলমান ছিল। ডানহাতি ফাস্ট-মিডিয়াম বোলার প্যাট ট্রিমবর্ন ১৯৬১ থেকে ১৯৭৬ সময়কালে নাটালের পক্ষে প্রথম-শ্রেণীর ক্রিকেটে অংশ নিয়েছিলেন। ১৯৬৯-৭০ মৌসুমে ব্যক্তিগত সেরা বোলিং পরিসংখ্যান দাঁড় করান। নাটালের সদস্যরূপে সাউথ আফ্রিকান ইউনিভার্সিটিজ দলের বিপক্ষে ৫/৫১ ও ৬/৩৬ লাভ করেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন প্যাট ট্রিমবর্ন। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ২০ জানুয়ারি, ১৯৬৭ তারিখে ডারবানে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৭০ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
নাটালের সিমার প্যাট ট্রিমবর্ন আন্তর্জাতিক ক্রীড়াঙ্গনে দক্ষিণ আফ্রিকার নিষেধাজ্ঞা প্রদানের পূর্বে শেষ টেস্টে অংশ নিয়েছিলেন। ১৯৬৯-৭০ মৌসুমে পোর্ট এলিজাবেথে অস্ট্রেলিয়ার বিপক্ষে অংশ নিয়েছিলেন তিনি। খেলায় তার বোলিং পরিসংখ্যান ছিল ৩৭.২-৫-৯১-৪। মিতব্যয়ী ও বিশ্বস্ত খেলোয়াড় হিসেবে তার সুনাম ছিল। অভিষেক খেলায় দলের ছয়জন সিম বোলারের অন্যতম ছিলেন তিনি।
১৯৭০ সালে ইংল্যান্ড ও ১৯৭১-৭২ মৌসুমে অস্ট্রেলিয়া গমনার্থে তাকে দক্ষিণ আফ্রিকা দলের সদস্যরূপে অন্তর্ভুক্ত করা হয়েছিল। তবে, উভয় সফরই পরিত্যক্ত হয়েছিল।
ব্যক্তিগত জীবনে বিবাহিত তিনি। পিপিএইচ ট্রিমবর্ন ও পিডব্লিউ ট্রিম্বি - সন্তানদ্বয় প্রথম-শ্রেণীর ক্রিকেটে অংশ নিয়েছেন।
নূরুল হক (বীর প্রতীক)
শহীদ নূরুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
শহীদ নূরুল হকের পৈতৃক বাড়ি চাঁদপুর জেলার কচুয়া উপজেলার আকানিয়া গ্রামে। তিনি অবিবাহিত ছিলেন। তার বাবার নাম আবদুস সোবহান এবং মায়ের নাম রায়েতুন নেছা।
কর্মজীবন
শহীদ নূরুল হক চাকরি করতেন ইপিআরে। ১৯৭১ কর্মরত ছিলেন দিনাজপুর সেক্টরের ঠাকুরগাঁও উইংয়ের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনঃসংগঠিত হওয়ার পর ৬ নম্বর সেক্টরের ভোজনপুর সাব-সেক্টরে যুদ্ধ করেন।
মুক্তিযুদ্ধে ভূমিকা
১৯৭১ সালের মুক্তিযুদ্ধকালে নদের পূর্ব পাশে ছিল পাকিস্তান সেনাবাহিনীর দুটি ঘাঁটি। এর একটি ছিলো পঞ্চগড় জেলার পঞ্চগড় সদর উপজেলার অন্তর্গত অমরখানায় এবং অন্যটি জগদলহাটে। পঞ্চগড়-তেঁতুলিয়া সড়কের পূর্ব পাশে অমরখানা-জগদলহাট এলাকা দিয়ে উত্তর-দক্ষিণে চাওই নদ প্রবহমান। নদের পশ্চিম পাশে ছিল মুক্তিবাহিনীর অবস্থান। সেখানে ছিল মুক্তিযোদ্ধাদের কয়েকটি দল। একটি দলে ছিলেন নূরুল হক। ২২ নভেম্বর রাতে মুক্তিবাহিনী পাকিস্তান সেনাবাহিনীর অমরখানা অবস্থানে আক্রমণ চালায়। এ আক্রমণে মুক্তিবাহিনীর পক্ষে নূরুল হকের দলসহ মুক্তিযোদ্ধাদের তিনটি দল অংশ নেয়। আক্রমণের আগে ভারতীয় সেনাবাহিনীর আর্টিলারি দল পাকিস্তান সেনাবাহিনীর ঘাঁটিতে গোলাবর্ষণ করে। এর সহায়তায় নূরুল হকসহ মুক্তিযোদ্ধারা বিপুল বিক্রমে পাকিস্তানি সেনাদের ওপর ঝাঁপিয়ে পড়েন। তাঁদের তীব্র আক্রমণের মুখে পাকিস্তান সেনাবাহিনী পিছু হটে যায়। অমরখানা মুক্তিযোদ্ধাদের দখলে আসে। অমরখানা দখলের মধ্য দিয়ে ওই এলাকায় মুক্তিযুদ্ধের মোড় দারুণভাবে ঘুরে যায়। অধিনায়কের নির্দেশে নূরুল হকসহ উদ্দীপ্ত মুক্তিযোদ্ধারা ২৩ নভেম্বর জগদলহাটে আক্রমণ করেন। এবারও ভারতীয় সেনাবাহিনী তাঁদের সহযোগিতা করে। কিন্তু এদিন মুক্তিযোদ্ধারা সফলতা অর্জন করতে পারেননি। পাকিস্তান সেনাবাহিনী তীব্রভাবে তাঁদের প্রতিরোধ করে। তখন সেখানে দুই পক্ষে তুমুল যুদ্ধ হয়। এ যুদ্ধে নূরুল হকসহ কয়েকজন মুক্তিযোদ্ধা সাহসিকতার সঙ্গে যুদ্ধ করেন। পাকিস্তান সেনাবাহিনীর জগদলহাটের ঘাঁটি ছিল বেশ শক্ত। চারপাশে ছিল বাংকার। চারদিকে বিছানো ছিল অসংখ্য মাইন ও বুবিট্র্যাপ। নূরুল হকসহ অনেক মুক্তিযোদ্ধা পাকিস্তান সেনাবাহিনীর দুর্ভেদ্য ওই প্রতিবন্ধকতা পার হয়ে মূল প্রতিরক্ষায় ঢুকে পড়েন। এ সময় তার দুই পাশের দু-তিনজন সহযোদ্ধা মাইন ও গুলির আঘাতে মাটিতে লুটিয়ে পড়েন। এতে তিনি দমেননি। থেমেও যাননি। পাকিস্তানিদের প্রতিরোধ ভাঙার জন্য তিনি গুলি করতে করতে সামনে যাওয়ার চেষ্টা করেন। দেশমাতৃকার প্রতি অকৃত্রিম ভালোবাসা ও প্রতিশোধের নেশায় সাহসী নূরুল হক এগিয়ে গেলেও সফল হতে পারেননি। একপর্যায়ে পাকিস্তান সেনাবাহিনীর গুলিতে মাটিতে লুটিয়ে পড়েন তিনি। বুকে গুলি লাগে তার। নিমেষে নিভে যায় তার জীবনপ্রদীপ। সেদিন যুদ্ধে নূরুল হকসহ কয়েকজন সহযোদ্ধার শহীদ হওয়ার ঘটনা মুক্তিযোদ্ধাদের মনে প্রতিশোধের স্পৃহা আরও বেশি করে জাগিয়ে তোলে। তারা ২৪ নভেম্বর নতুন উদ্যমে জগদলহাটে আক্রমণ চালান। ভারতীয় সেনাবাহিনীর ১২ রাজপুত রেজিমেন্টের একটি দল তাঁদের সহযোগিতা করে। সম্মিলিত আক্রমণে দিশেহারা পাকিস্তানি সেনারা পঞ্চগড়ে পশ্চাদপসরণ করতে বাধ্য হয়। তিন দিনের যুদ্ধে পাকিস্তানি সেনাদের ব্যাপক ক্ষয়ক্ষতি হয়। মুক্তিযোদ্ধারা অনেক অস্ত্রশস্ত্র ও গোলাবারুদ হস্তগত করেন। নূরুল হকসহ কয়েকজন মুক্তিযোদ্ধাকে যুদ্ধক্ষেত্রের পাশেই সমাহিত করা হয়।
জোরনাদা (লা পাজ)
জোরনাদা হল বলিভিয়ার লা পাজে প্রকাশিত একটি সংবাদপত্র। পত্রিকাটির প্রকাশনা ১৯৬৪ সালের নভেম্বরে  শুরু হয়েছিল।
আর্টেমিও টোরেস গোমেজ
আর্টেমিও টোরেস গোমেজ (জন্মঃ ১৯ জুলাই ১৯৬৭) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সাথে যুক্ত। তিনি ২০১৪ সালের দিকে মেক্সিকো কংগ্রেসের ৬০তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ গুয়ানাহুয়াতোর প্রতিনিধি হিসেবে একজন উপনেতা ছিলেন।
বাভারিয়া রাজ্য গ্রন্থাগার
থাম্ব|গ্রন্থাগারের দৃষ্টিনন্দন সিড়ি বাভারিয়া রাজ্য গ্রন্থাগার (Bayerische Staatsbibliothek, সংক্ষেপে বিএসবি, ১৯১৯-এর পূর্বে Bibliotheca Regia Monacensis before নামে পরিচিত ছিল) জার্মানির বাভারিয়া রাজ্যের মিউনিখ শহরে অবস্থিত রাষ্ট্রীয় গ্রন্থাগার। এটি ইউরোপের অন্যতম গুরুত্বপূর্ণ গ্রন্থাগার। ২০১৬ সালের হিসাব অনুযায়ী এখানে প্রায় ১০.৩৬ মিলিয়ন বই রয়েছে। পৃথিবীর সেরা গবেষণা গ্রন্থাগারের মধ্যে এই গ্রন্থাগার অন্যতম। গ্রন্থাগারের পাণ্ডুলিপি সংগ্রহ পৃথিবীর অন্যতম উল্লেখযোগ্য। এখানে বিশ্বের সবচেয়ে বড় ইনকুনাবুলার সংগ্রহ রয়েছে। এছাড়াও আরো অনেক গুরুত্বপূর্ণ সংগ্রহ রয়েছে এই গ্রন্থাগারে।
১৬৬৩ সাল থেকে চালু হওয়া আইন অনুযায়ী বাভারিয়ায় প্রকাশিত যেকোনো লেখার দুই কপি এই গ্রন্থাগারে জমা দিতে হয়। আইনটি এখনও চালু রয়েছে। জার্নাল ধারণকারী গ্রন্থাগারের মধ্যে ব্রিটিশ গ্রন্থাগারের পরই বাভারিয়া রাজ্য গ্রন্থাগারের অবস্থান। এই গ্রন্থাগার কর্তৃক বিশেষায়িত জার্নাল বিবলিওথেকসফোরাম এবং ২০০৭ সাল থেকে বার্লিন রাজ্য গ্রন্থাগারের সাথে যৌথভাবে বিবলিওথেকসম্যাগাজিন প্রকাশিত হয়। গ্রন্থাগারের ভবন লুডভিগসট্রাসেতে অবস্থিত।
ইতিহাস
থাম্ব|বাম|আকাশ থেকে গ্রন্থাগারের দৃশ্য
১৫৫৮ সালে ডিউক পঞ্চম আলবার্টের কাউন্ট গ্রন্থাগার হিসেবে এটি প্রতিষ্ঠিত হয়। প্রথমদিকে বইয়ের দুইটি সংগ্রহ এখানে ছিল। এদের একটি ছিল অস্ট্রিয়ান আইনবিদ, ওরিয়েন্টালিস্ট জোহান আলবার্ট উইডমানাস্টাটারের এবং অন্যটি আগসবার্গ‌ পেট্রিসিয়ান জোহান জ্যাকব ফাগারের। ধীরে ধীরে এতে অন্য আরো সংগ্রহ যুক্ত হয়।
১৫৬১ সালে আজিডিয়াস ওরটেল এখানকার প্রথম গ্রন্থাগারিক নিযুক্ত হন। জেসুইটরা ছিল গ্রন্থাগারের প্রধান ব্যবহারকারী। ডিউক পঞ্চম উইলিয়াম সংগ্রহ আরো বৃদ্ধি করেন। ১৬০০ সালে সংগ্রহের পরিমাণ দাঁড়ায় ১৭,০০০ ভলিউম।
১৮০৩ সালে এতে প্রায় ৫,৫০০০০ ভলিউম এবং ১৮,৬০০ পাণ্ডুলিপি যুক্ত হয়। ১৮৪৩ সালে ভবনের নতুন নকশার নির্মাণ সম্পন্ন হয়। ১৯১৯ সালে বর্তমান নামে গ্রন্থাগারের নামকরণ করা হয়।
দ্বিতীয় বিশ্বযুদ্ধের সময় ৫,০০,০০০ ভলিউম এখান থেকে খোয়া যায়। এছাড়াও বইয়ের সংগ্রহের কিছু অংশ ভবন থেকে সরানো হয়েছিল। ভবনের ৮৫% এসময় ধ্বংস হয়েছিল। ১৯৪৬ সালে নতুন নির্মা‌ণকাজ এবং সরিয়ে রাখা সংগ্রহ পুনরায় স্থাপনের কাজ শুরু হয়।
১৯৯৭ সালে গ্রন্থাগারে বৃহৎ আকারে ইন্টারনেট প্রকল্প চালু হয়। ডিজিটাইজেশন অন ডিমান্ড প্রকল্পের আওতায় কয়েকটি ইউরোপিয় গ্রন্থাগারকে একটি নেটওয়ার্ক প্রদান করা হয়।
ব্যবহার
২০১৬ সালে গ্রন্থাগারের ৬৯,৫০০ জন নিবন্ধিত সদস্য ছিল। প্রতিদিন প্রায় ৩,০০০ পাঠক পাঠকক্ষ ব্যবহার করেন। সাধারণ পাঠকক্ষে প্রায় ১,১১,০০০ ভলিউম বই রয়েছে। এসকল বই বিনামূল্যে পড়া যায়। সাময়িক পাঠকক্ষে প্রায় ১৮,০০০ সাময়িক সংগ্রহ রয়েছে। পাণ্ডুলিপি, পুরনো প্রকাশিত বই, মানচিত্র, ছবি, সঙ্গীত, পূর্ব ইউরোপ, প্রাচ্য ও পূর্ব এশিয়ার বিভাগের জন্য পৃথক পৃথক পাঠকক্ষ রয়েছে। সাধারণ পাঠকক্ষে ব্যবহারের জন্য প্রতিদিন প্রায় ১,৫০০ ভলিউম সংগ্রহশালা থেকে সংগ্রহ করা হয়। ২০১০ সালে একটি নতুন গবেষণা পাঠকক্ষ চালু হয়। এতে ইতিহাস বিজ্ঞান ও বাভারিয়ার ইতিহাস ও সংস্কৃতির উপর গুরুত্বারোপ করা হয়।
সংগ্রহশালা
থাম্ব|গ্রন্থাগারে বইয়ের তাক থাম্ব|গ্রন্থাগারে বইয়ের তাক থাম্ব|গ্রন্থাগারে বইয়ের তাক
ডিরেক্টরেট
সদর দপ্তর, কর্পোরেট কাউসিলের দপ্তর, তথ্যপ্রযুক্তি বিভাগ এবং জনসম্পর্ক বিভাগ ডিরেক্টরেটের অংশ।
ডিরেক্টর জেনারেল:
কেন্দ্রীয় প্রশাসন
কেন্দ্রীয় প্রশাসন গ্রন্থাগারের সাধারণ প্রশাসনিক তদারকি করে থাকে। এই বিভাগ বাজেট, মানবসম্পদ, আভ্যন্তরীণ সেবার দায়িত্বে থাকে। এছাড়া এটি অন্যান্য ক্ষেত্রেও সেবা প্রদান করে।
সংগ্রহ ও শ্রেণীকরণ বিভাগ
এই বিভাগ বিষয় অনুযায়ী শ্রেণীকরণ করে থাকে। মিউনিখ ডিজিটাইজেশন সেন্টার এই বিভাগের অংশ। গ্রন্থাগারে রক্ষিত সাংস্কৃতিক ঐতিহ্য ডিজিটাইজেশনের কাজ এই বিভাগ তদারকি করে।
পাণ্ডুলিপি ও পুরনো ছাপা বই
এই বিভাগ গুরুত্বপূর্ণ ঐতিহাসিক সংগ্রহের তদারকি করে থাকে।
মানচিত্র ও ছবির মহাফেজখানা
১৫০০ সাল থেকে বর্তমান পর্যন্ত ছাপা বিভিন্ন মানচিত্র, কার্টো‌গ্রাফিক উপাদান এবং ছবি এই বিভাগে রয়েছে।
সঙ্গীত বিভাগ
সঙ্গীত বিভাগটি পরিমাণ ও মানের দিক থেকে বিশ্বের অন্যতম প্রধান সঙ্গীত গ্রন্থাকার। এটি ১৬শ শতাব্দীতে শুরু হয়।
প্রাচ্য ও পূর্ব এশিয়া বিভাগ
প্রাচ্য সংগ্রহের মধ্যে আরবি, আর্মেনীয়, জর্জীয়, হিব্রু, ইড্ডিশ, মঙ্গোলীয়, ফার্সি, তিব্বতীয় ও ভারতীয় ভাষার প্রায় ২,৬০,০০০ সংগ্রহ রয়েছে। পূর্ব এশিয়া সংগ্রহে চীনা, জাপানি, কোরিয়ান, থাই ও ভিয়েতনামি ভাষার ৩,১০,০০০ সংগ্রহ রয়েছে।
পূর্ব ইউরোপ বিভাগ
পূর্ব ইউরোপ বিভাগে এই অঞ্চলের প্রায় ১০ লক্ষ বই সংগ্রহে রয়েছে।
আঞ্চলিক পর্যায়ের কর্ম
এই বিভাগটি আঞ্চলিক পর্যায়ের কিছু প্রতিষ্ঠান সম্পর্কিত কাজ করে থাকে। এর মধ্যে রয়েছে বাভারিয়ান স্কুল অব লিবারেল এন্ড ইনফরমেশন সায়েন্স।
রাষ্ট্রীয় বাভারিয়ান আঞ্চলিক গ্রন্থাগার
বাভারিয়ার রাষ্ট্রীয় পৃষ্ঠপোষকতাপ্রাপ্ত আঞ্চলিক গ্রন্থাগারসমূহ বাভারিয়া একাডেমিক গ্রন্থাগার প্রক্রিয়ার অংশ। এসব গ্রন্থাকার বাভারিয়া রাজ্য গ্রন্থাগারের অংশ।
ক্ষতিপূরণ
২০০৩ সাল থেকে অবৈধভাবে অর্জিত গ্রন্থাগারের উপকরণের জন্য ক্ষতিপূরণ দেওয়া শুরু হয়। এর মধ্যে অন্যতম হল ২০১৫ সালের এপ্রিলে পোল্যান্ডের প্লোক পন্টিফিকালের জন্য প্রদত্ত ক্ষতিপূরণ। ১৯৪০ সালে নাৎসিরা এটি চুরি করে কনিন্সবার্গ‌ বিশ্ববিদ্যালয়ে নিয়ে আসে। ১৯৭৩ সালে বাভারিয়া রাজ্য গ্রন্থাগার মিউনিখের একটি নিলাম থেকে এটি কিনে নেয়। বিগত বছরগুলিতে গ্রন্থাগার কর্তৃক ৫০০ বইকে অবৈধভাবে প্রাপ্ত হিসেবে চিহ্নিত করা হয়। সে অনুযায়ী বেশ কিছু ক্ষতিপূরণ প্রদান করা হয়েছে। এর অংশ হিসেবে থমাস মানের ৭৮টি ভলিউম ২০০৭ সালে জুরিখের থমাস মান মহাফেজখানায় ফেরত দেওয়া হয়।
বেগম রোকেয়া পদক
বেগম রোকেয়া পদক নারী জাগরণের ক্ষেত্রে বেগম রোকেয়ার অবিস্মরণীয় অবদান স্বীকৃতি উল্লেখ করে বাংলাদেশ সরকারের একটি রাষ্ট্রীয় পদক। প্রতিবছর ডিসেম্বরের ৯ তারিখ বেগম রোকেয়ার জন্ম ও মৃত্যুবার্ষিকীতে সরকারি ভাবে এই পদক প্রদান করা হয়।
পদক লাভের বিভিন্ন ধাপসমূহ
প্রতি বছর ৩০শে জুন তারিখের মধ্যে মহিলা ও শিশু বিষয়ক মন্ত্রণালয় পূর্ববর্তী বছরের জন্য মনোনয়ন আহবান করে। ১৫ই অক্টোবর তারিখের মধ্যে মহিলা ও শিশু বিষয়ক মন্ত্রণালয়ের বাছাই কমিটি পুরস্কার পাবার উপযুক্ত মহিলাদের নামের তালিকা জাতীয় পুরস্কার সংক্রান্তত মন্ত্রিসভা কমিটির বিবেচনার জন্য মন্ত্রিপরিষদ বিভাগে প্রেরণ করে। প্রতি বৎসর ৯ ডিসেম্বর মহিলা ও শিশু বিষয়ক মন্ত্রণালয় কর্তৃক আয়োজিত ‘‘বেগম রোকেয়া দিবস’’ অনুষ্ঠানে এই পদক প্রদান করা হয়।
ইকাত
ইকাত (ইন্দোনেশীয় ভাষায় এর অর্থ "বাঁধাই করা") হল ইন্দোনেশিয়ায় উদ্ভুত একটি রঞ্জক কৌশল যা বস্ত্রের নকশা করার জন্য ব্যবহৃত হয় এবং কাপড়ে রং করার ও বুননের আগে সুতার উপর রঞ্জক প্রতিরোধ করে।
ইকাতে, কাঙ্খিত নকশা প্রয়োগ করার জন্য শক্ত মোড়কের সাথে পৃথক সুতা বা সুতার আটিগুলি বেঁধে তৈরি করা হয়। তারপর সুতা রং করা হয়। এরপরে একটি নতুন নকশা তৈরি করার জন্য বাঁধাইগুলি পরিবর্তন করা যেতে পারে এবং সুতাগুলি আবার অন্য রঙে রঞ্জিত করা যেতে পারে। বিস্তৃত, বহুবর্ণের নিদর্শন তৈরি করতে এই প্রক্রিয়াটি একাধিকবার পুনরাবৃত্তি হতে পারে। রং করা শেষ হলে সমস্ত বাঁধাই খুলে ফেলা হয় ও সুতাগুলি দিয়ে কাপড় বোনা হয়। টাই-ডাই এবং বাটিকের মতো অন্যান্য রং প্রতিরোধ কৌশলের জন্য বোনা কাপড়ে প্রতিরোধ প্রয়োগ করা হয়, যেখানে ইকাতে প্রতিরোধটি কাপড়ে বোনা হওয়ার আগে সুতাগুলিতে প্রয়োগ করা হয়। যেহেতু পৃষ্ঠের নকশা তৈরি করা কাপড়ের পরিবর্তে সুতাতে তৈরি করা হয়, তাই ইকাতে কাপড়ের উভয় দিকেই নকশা ফুটে ওঠে।
ইকাত বস্ত্রের একটি বৈশিষ্ট্য হল নকশার একটি আপাত "অস্পষ্টতা"। অস্পষ্টতা হল তাঁতিদের রঙ্গিন সুতাগুলিকে সারিবদ্ধ করার চরম অসুবিধার ফলস্বরূপ যাতে নকশা সম্পূর্ণ কাপড়ে পুরোপুরি বেরিয়ে আসে। সূক্ষ্ম সুতা ব্যবহার করে বা কারিগরের দক্ষতার মাধ্যমে অস্পষ্টতা কমানো যায়। সামান্য অস্পষ্টতা, একাধিক রঙ ও জটিল সূচিকর্ম সহ ইকাতগুলি তৈরি করা আরও কঠিন ও তাই প্রায়শই বেশি ব্যয়বহুল। যাইহোক, ইকাতের এত বৈশিষ্ট্যযুক্ত অস্পষ্টতা প্রায়শই টেক্সটাইল সংগ্রহকারীদের কাছে মূল্যবান হয়।
ভারত থেকে মধ্য এশিয়া, দক্ষিণ-পূর্ব এশিয়া, জাপান (যেখানে এটিকে কাসুরি বলা হয়), আফ্রিকা ও লাতিন আমেরিকা সহ বিশ্বের অনেক ঐতিহ্যবাহী বস্ত্র কেন্দ্রে ইকাত উৎপাদিত হয়। দ্বৈত ইকাত - যাতে একটি একক বস্ত্রে বোনা হওয়ার আগে পাটা ও ওয়েফ্ট সুতা উভয়ই বাঁধা ও রঙ করা হয় - বিশেষত ওয়েফ্ট নকশা সারিবদ্ধ করার ক্ষেত্রে তুলনামূলকভাবে বিরল কারণ সেগুলি তৈরি করতে নিবিড় দক্ষ শ্রমের প্রয়োজন হয়।
হারুনুর রশিদ
হারুনুর রশিদ (هارون الرشيد; Hārūn ar-Rashīd) (১৭ মার্চ ৭৬৩ বা ফেব্রুয়ারি ৭৬৬ — ২৪ মার্চ ৮০৯) ছিলেন পঞ্চম আব্বাসীয় খলিফা। কিছু সূত্র মতে তার জন্ম সাল ৭৬৩ থেকে ৭৬৬ খ্রিষ্টাব্দের মধ্যে। তার পদবী “সঠিক”, “ন্যায়পরায়ণ” বা “সঠিকভাবে চালিত” অর্থে গ্রহণ করা হয়। হারুনুর রশিদ ৭৮৬ সাল থেকে ৮০৯ সাল পর্যন্ত শাসন করেন। এসময় ইসলামি স্বর্ণযুগ তার সর্বোচ্চ সীমায় ছিল। তার শাসনকাল বৈজ্ঞানিক, সাংস্কৃতিক ও ধর্মীয় ক্ষেত্রে সমৃদ্ধির কারণে খ্যাত। এসময় ইসলামি শিল্প ও সঙ্গীতের যথেষ্ট প্রসার হয়। তিনি বাগদাদের বিখ্যাত গ্রন্থাগার বাইতুল হিকমাহ প্রতিষ্ঠা করেন। তার শাসনামলে বাগদাদ জ্ঞান, সংস্কৃতি ও বাণিজ্যের কেন্দ্র হয়ে উঠে। এসময় আব্বাসীয় খিলাফতের প্রতিষ্ঠায় ভূমিকা রাখা বারমাকি পরিবারের ভূমিকা হ্রাস পেতে শুরু করে। ৭৯৬ সালে তিনি বর্তমান সিরিয়ার রাকা শহরে তার দরবার ও সরকারকে স্থানান্তর করেন।
হারুনুর রশিদ বুদ্ধিবৃত্তিক, রাজনৈতিক ও সামরিক দিক দিয়ে সমৃদ্ধশালী হওয়ায় তার জীবন ও দরবার বিভিন্ন গল্পের উপাদানে পরিণত হয়েছে। এসবের মধ্যে কিছু বাস্তব তবে অধিকাংশই কাল্পনিক হিসেবে গণ্য করা হয়। বাস্তব ঘটনাবলীর মধ্যে অন্যতম হল শার্লেমাইনের কাছে ঘড়ি পাঠানোর ঘটনা। ৭৯৯ সালে হারুনুর রশিদের কাছে বন্ধুত্বের আহ্বান জানিয়ে পাঠানো ফ্রাঙ্কিশ দলকে বিদায়ী উপহার হিসেবে এটি দেয়া হয়েছিল। শার্লেমাইন ও তার লোকজন এই ঘড়ির শব্দ ও কার্যকলাপের কারণে একে জাদুবস্তু ভেবেছিলেন। আরব্য রজনীতে হারুনুর রশিদ সম্পর্কে কাল্পনিক ঘটনাসমূহের উল্লেখ রয়েছে। এসব গল্প তিনি ও তার জৌলুসপূর্ণ দরবারের দ্বারা অনুপ্রাণিত হয়েছে।
শিয়া এবং সুন্নি সম্প্রদায়ের কিছু ব্যক্তি সপ্তম শিয়া ইমাম মুসা ইবনে জাফরের হত্যার সাথে হারুনুর রশিদের সম্পর্কের কারণে তাকে অবজ্ঞার দৃষ্টিতে দেখেন।
যাদগিরি জেলা
জেলাটিতে ৬টি তালুক (যথা: শাহপুর, বড়গেরা, শোরাপুরা, হুণসগি, যাদগিরি এবং গুরুমঠকল), ১৬ টি হোব্লি, ১১৭ টি গ্রাম পঞ্চায়েত, ৫১৯টি জনাধিষ্ঠিত ও জনশূন্য গ্রাম এবং চারটি নগর নিগম রয়েছে৷
ইতিহাস
স্থানীয়ভাবে "যাদবগিরি" বা সরকারীভাবে পরিচিত যাদগিরি ছিলো প্রাচীন যাদব রাজ্যের রাজধানী৷ জেলাটি ঐতিহাসিক ও সাংস্কৃতিকভাবে পরিপুষ্ট৷ যাদব রাজারা যাদগিরি শহরের পত্তন করেন এবং ১৩৪৭ থেকে ১৪২৫ খ্রিস্টাব্দ অবধি নিজেদের আধিপত্য কায়েম করেন। যাদগিরির ইতিহাস যথেষ্ট পুরাতন, দক্ষিণ ভারতের প্রাচীন বিখ্যাত রাজবংশ গুলি যথা সাতবাহন, বাদামীর চালুক্য, রাষ্ট্রকূট, শাহী, আদিল শাহী, নিজামশাহী যাদগিরি জেলায় নিজেদের রাজত্বের ইতিহাস রেখেছেন৷
১৫০৪ খ্রিস্টাব্দের আশেপাশে গুলবার্গা সহ যাদগিরি সম্পূর্ণরূপে বিজাপুরের আদিল শাহী সাম্রাজ্যের অন্তর্ভুক্ত হয়। ১৬৫৭ খ্রিস্টাব্দে মীরজুমলা যাদগিরি আক্রমণ করলে এই অঞ্চলটি মুঘলদের হস্তগত হয়। পরবর্তীকালে হায়দ্রাবাদ শহর এই অঞ্চলে আসফ জাহি বা নিজাম সাম্রাজ্য প্রতিষ্ঠিত হয় যা ১৭২৪ থেকে ১৯৪৮ খ্রিস্টাব্দ অবধি স্থায়ী হয়েছিল। যাদগিরি, বিদার ও গুলবর্গা সহ উত্তর কর্নাটকের একাধিক অঞ্চল এই সাম্রাজ্যের অন্তর্ভুক্ত ছিল। ১৮৬৩ খ্রিস্টাব্দে নিজাম সরকার জেলাবন্দি গঠন করলে শোরাপুরকে জেলাসদর ঘোষণা করা হয়, এই সময়ে যাদগিরি এবং গুলবার্গা জেলা একত্রে মোট নয়টি তালুক ছিল। ১৮৭৩ খ্রিস্টাব্দে সাতটি তালুক নিয়ে গুলবার্গা আলাদা জেলা গঠন করা হয়। ১৯৫৬ খ্রিস্টাব্দে রাজ্য পুনর্গঠন আইন অনুসারে গুলবর্গা কর্ণাটক রাজ্যের অন্তর্ভুক্ত হয় এবং বিভাগীয় সদরে পরিণত হয়।
বহমনী সাম্রাজ্যের শাসকরা দর্শনীয় স্থান, মসজিদ, গম্বুজ, বাজার, অট্টালিকা প্রভৃতি নির্মাণ করে গুলবার্গা শহরটি স্থাপন করেছিলেন। শহরটি গম্বুজের শহর নামে পরিচিত।
যাদগিরি জেলাটি কর্ণাটকের ১৬তম বৃহৎ জেলা৷ বিস্তৃত উর্বর কৃষ্ণমৃত্তিকার উপস্থিতি দানাশস্য এবং মিলেট তথা জোয়ার, বাজরা এবং রাগি চাষের উপযুক্ত। এই কারণে যাদগিরি জেলাটিকে কর্ণাটক রাজ্যের "ডালের পাত্র" বলা হয়। জেলাটি সিমেন্ট শিল্পের জন্য উল্লেখযোগ্য এছাড়াও এখানে মালখেড়া প্রজাতির পাথর পাওয়া যায়।
কৃষ্ণা নদী এবং ভীমা নদীসহ উহাদের একাধিক উপনদী এই অঞ্চলের ওপর দিয়ে প্রবাহিত। কৃষ্ণা নদীর উচ্চ অববাহিকাতে অবস্থিত শাহপুর তালুকের বেণ্ডেবেম্বলিতে "কোর গ্রীন সুগার ফ্যাক্টরি" নামে একটি কারখানা চালু হয়েছে। যাদগিরি সিমেন্ট, টেক্সটাইল, চর্ম শিল্প এবং বিভিন্ন রাসায়নিক শিল্পের জন্য উল্লেখযোগ্য এখানে একাধিক শিল্প সেক্টর গঠিত হয়েছে। জেলাটির ভীমরায়নগুড়িতে একটি কৃষি মহাবিদ্যালয় রয়েছে।
পূর্বতন গুলবর্গা জেলাতে ২০০৮ খ্রিস্টাব্দের ২৬ শে সেপ্টেম্বর যাদগিরিকে আলাদা জেলা ঘোষণা করার জন্য একটি ক্যাবিনেট আলোচনা সভা গঠন করা হয়। ২০১০ খ্রিস্টাব্দে মাননীয় মন্ত্রীর ঘোষণা অনুযায়ী যাদগিরিকে একটি নতুন জেলা ঘোষণা করা হয়। চূড়ান্ত ঘোষণার পূর্বে অন্তর্বর্তী সময়ে কর্ণাটক সরকার যাদগিরিতে একজন বিশেষ ক্ষমতাসম্পন্ন আই এ এস অফিসার নিয়োগ করেন, যদিও ‌২০০৯ খ্রিস্টাব্দের ৩০ শে ডিসেম্বর কর্ণাটক সরকারের তরফ থেকে গেজেট বিজ্ঞপ্তি দেওয়া হয়েছিল।
জনতত্ত্ব
২০১১ খ্রিস্টাব্দে ২০১১ ভারতের জনগণনা ভারতের জনগণনা অনুসারে যাদগিরি জেলার মোট জনসংখ্যা ছিল ১,১৭৪,২৭১ জন, যা পূর্ব তিমুর দ্বীপরাষ্ট্রের জনসংখ্যা বা আমেরিকা যুক্তরাষ্ট্রের রোড আইল্যান্ড-এর জনসংখ্যার সমতুল্য। ২০১১ খ্রিস্টাব্দে ভারতের মোট ৬৪০ টি জেলার মধ্যে জনসংখ্যার বিচারে এই জেলাটি স্থান ৪০৪ তম। জেলাটির জনঘনত্ব । ২০০১ থেকে ২০১১ খ্রিস্টাব্দের মধ্যে জেলাটির জনসংখ্যা বৃদ্ধির হার ছিল ২২.৬৭ শতাংশ। প্রতি হাজার পুরুষে এখানে নারীর সংখ্যা ৯৮৯ জন। জেলাটির মোট সাক্ষরতার হার ৫১.৮৩ শতাংশ যেখানে পুরুষ সাক্ষরতার হার ৬২.২৫ শতাংশ এবং নারী সাক্ষরতার হার ৪১.৩৮ শতাংশ।
ইসাখেল
ইসাখেল  পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। শহরটি জেলা প্রশাসনের প্রশাসনিক উপবিভাগ হিসেবে ইসাখেল তহসিলের সদর দফতর হিসেবে কাজ করে থাকে।
গাল
গাল (buccae) চোখের নীচে নাকের বাম বা ডান থেকে কান পর্যন্ত মুখের এলাকা গঠন করে। "বাক্কাল" মানে গালের সাথে সম্পর্কিত। মানুষের মধ্যে, এই অঞ্চলটি বাক্কাল স্নায়ু দ্বারা উদ্ভূত হয়। গালের ভেতরের অংশ এবং দাঁত ও মাড়ির মধ্যবর্তী স্থানটিকে ভেস্টিবুল বা মুখের থলি বা মুখের গহ্বর বলা হয় এবং মুখবিবর অংশ গঠন করে। অন্যান্য প্রাণীদের মধ্যে গালকে জোয়াল হিসাবেও উল্লেখ করা যেতে পারে।
গঠন
মানুষের গাল মাংসল, ত্বক চিবুক এবং চোয়াল দ্বারা ঝুলে থাকে এবং মানুষের মুখের পার্শ্বীয় প্রাচীর গঠন করে, চোখের নীচের গালের হাড়কে দৃশ্যত স্পর্শ করে। গালের অভ্যন্তরে একটি মিউকাস মেমব্রেন (বাক্কাল মিউকোসা, ওরাল মিউকোসার অংশ) দিয়ে রেখাযুক্ত।
মুন্দেরী
মুন্দেরী (Munderi) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে মুন্দেরী শহরের জনসংখ্যা হল ১৯,৪৭৮ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে মুন্দেরী এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
চর মানিকা ইউনিয়ন
আয়তন
চর মানিকা ইউনিয়নের আয়তন ১০,১৩৬ একর।
প্রশাসনিক কাঠামো
চর মানিকা ইউনিয়ন চরফ্যাশন উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ আইচা থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চর মানিকা ইউনিয়নের মোট জনসংখ্যা ৩১,৪৫৬ জন। এর মধ্যে পুরুষ ১৬,১২৫ জন এবং মহিলা ১৫,৩৩১ জন। মোট পরিবার ৬,২০৩টি।
শিক্ষা
২০১১ সালের আদমশুমারি অনুযায়ী চর মানিকা ইউনিয়নের সাক্ষরতার হার ৩৬%।
জয়রামণ চন্দ্রশেখর
জয়রামণ চন্দ্রশেখর (জন্ম ১৯৫২) হলেন একজন ভারতীয় গণনামূলক রসায়নবিদ এবং ভারতীয় বিজ্ঞান সংস্থার জৈব রসায়ন বিভাগের প্রাক্তন অধ্যাপক। তিনি জৈব অণুগুলির গঠনগত যোজ্যতা সম্পর্কে গবেষণার জন্য পরিচিত এবং ভারতীয় জাতীয় বিজ্ঞান একাডেমি ও ভারতীয় বিজ্ঞান একাডেমির নির্বাচিত ফেলো। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা বৈজ্ঞানিক ও শিল্প গবেষণা পরিষদ, তাঁকে ১৯৯৫ সালে, একটি সর্বোচ্চ ভারতীয় বিজ্ঞান পুরস্কার, বিজ্ঞান ও প্রযুক্তির জন্য শান্তি স্বরূপ ভটনাগর পুরস্কারে ভূষিত করেছে। রাসায়নিক বিজ্ঞানে অবদানের জন্য তিনি এই পুরস্কার অর্জন করেছিলেন।
জীবনী
জে. চন্দ্রশেখর, ১৯৫২ সালের ২৩শে অক্টোবর, দক্ষিণ ভারতের কর্ণাটক রাজ্যে জন্মগ্রহণ করেছিলেন। তিনি ১৯৭০ সালে ব্যাঙ্গালোর বিশ্ববিদ্যালয় থেকে রসায়নে স্নাতক হন। তিনি স্নাতকোত্তর ডিগ্রি অর্জনের জন্য আইআইটি মাদ্রাজে ভর্তি হন এবং ১৯৭২ সালে তিনি তাঁর স্নাতকোত্তর ডিগ্রি সম্পন্ন করেন। ডক্টরাল পড়াশোনার জন্য তিনি আইআইটি মাদ্রাজেই গণনামূলক রসায়ন এবং তাত্ত্বিক রসায়ন নিয়ে গবেষণা করেছিলেন, এস সুব্রহ্মণিয়ানের নির্দেশনায়। ১৯৭৭ সালে তাঁর পিএইচ.ডি. সম্পন্ন হয়েছিল। ডক্টরাল পরবর্তী পড়াশোনার জন্য তিনি চলে গিয়েছিলেন নুরেমবার্গের এরলাঞ্জেন বিশ্ববিদ্যালয়ে। সেখানে রয়্যাল সোসাইটি অফ কেমিস্ট্রির ফেলো পল ভন রেগ শ্লেয়ারের গবেষণাগারে তিনি কাজ শুরু করেছিলেন। এরপরে তিনি ইয়েল বিশ্ববিদ্যালয়ের উইলিয়াম এল জর্জেনসেনের সাথে গবেষণা সহযোগী হিসাবে কাজ করেছিলেন। ভারতে ফিরে আসার পরে, তিনি ভারতীয় বিজ্ঞান সংস্থায় জৈব রসায়ন অনুষদের সদস্য হিসাবে যোগ দিয়েছিলেন। সেখানে অধ্যাপক হিসাবে কাজ করার সময়, তিনি নিউরোজেন কর্পোরেশন, ব্রানফোর্ডে চলে যান এবং সেখানে তাঁর গবেষণা এগিয়ে নিয়ে যান।
অবদান
জৈব অণুগুলির গঠন ও বন্ধন এবং রাসায়নিক বিক্রিয়ায় তাদের কি প্রভাব হয় তা নিয়ে চন্দ্রশেখর ব্যাপকভাবে কাজ করেছেন। তাঁর পরবর্তী গবেষণার বিষয়বস্তু ছিল বৈদ্যুতিন প্রভাবের পরিমাণ নির্ধারণ, কাঠামো এবং শক্তির পূর্বাভাস এবং তাদের আণবিক বৈশিষ্ট্যের গণনা। তাঁর গবেষণার ফলে জৈব, জৈব ধাতব এবং অজৈব প্রণালীর মধ্যে ঋণাত্মক হাইপারকনজুগেশন এবং রেডিকাল আয়নগুলিতে অতিক্রিয়া প্রভাবে স্থিতিশীলতা ও ডিস্টোনিক প্রভাব বোঝার ক্ষেত্র প্রশস্ত হয়ে গেছে। তিনি তিনটি বইতে অধ্যায়ের মাধ্যমে তাঁর গবেষণাগুলি প্রকাশ করেছেন। এছাড়াও তাঁর বেশ কয়েকটি সহকর্মী দ্বারা পর্যালোচিত নিবন্ধ আছে। ভারতীয় বিজ্ঞান একাডেমির অনলাইন আধার,- এর মধ্যে ১৫১টিকে তালিকাভুক্ত করেছে। তিনি ১৯৯৬ সাল থেকে ২০০৫ সাল পর্যন্ত ওয়ার্ল্ড অ্যাসোসিয়েশন অব থিওরিটিকাল অ্যান্ড কম্পিউটেশনাল কেমিস্টস এর নির্বাচিত সদস্য হিসাবে দায়িত্ব পালন করেছিলেন। তিনি সহযোগী সম্পাদক হিসাবে রেজোনেন্স এবং জার্নাল অফ সায়েন্স এডুকেশন এর সাথে যুক্ত ছিলেন। এছাড়াও তিনি কারেন্ট সায়েন্স এবং প্রোসিডিংস অফ কেমিক্যাল সায়েন্সেস এই দুটি বিজ্ঞান পত্রিকার সম্পাদকীয় বোর্ডের সদস্য হিসাবে সংযুক্ত ছিলেন।
পুরস্কার ও সম্মাননা
চন্দ্রশেখর ডাঃ হুসেন জাহির নবীন বিজ্ঞানী পুরস্কার পেয়েছিলেন। ১৯৯৫ সালে, তিনি, সর্বোচ্চ ভারতীয় বিজ্ঞান পুরস্কার, বৈজ্ঞানিক ও শিল্প গবেষণা পরিষদ প্রদত্ত বিজ্ঞান ও প্রযুক্তিতে শান্তি স্বরূপ ভটনাগর পুরস্কার পেয়েছিলেন। ১৯৯২ সালে ভারতীয় বিজ্ঞান একাডেমি তাঁকে তাদের ফেলো নির্বাচিত করেছিল। ২০০০ সালে তিনি ভারতীয় জাতীয় বিজ্ঞান একাডেমির একজন নির্বাচিত ফেলো হয়েছিলেন। ২০০৪ সালে তিনি থমসন সায়েন্টিফিকের থেকে সাইটেশন লরিয়েট পুরস্কার পেয়েছিলেন। তিনি জওহরলাল নেহরু উন্নত বৈজ্ঞানিক গবেষণা কেন্দ্রের বরিষ্ঠ ফেলো এবং বিজ্ঞান ও প্রকৌশল গবেষণা বোর্ডের জাতীয় অধ্যাপকের পদটি পেয়েছেন।
হোসে মারিয়া গুতিয়েরেজ এর্নান্দেজ
হোসে মারিয়া গুতিয়েরেজ এর্নান্দেজ (জন্ম: ৩১ অক্টোবর ১৯৭৬) হলেন একজন সাবেক স্পেনীয় ফুটবলার, যিনি স্পেনীয় ক্লাব রিয়াল মাদ্রিদ এবং স্পেন ফুটবল দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলেছেন। তিনি বর্তমানে বেশিকতাসের হয়ে সহকারী ম্যানেজারের দায়িত্ব পালন করছেন।
রিয়াল মাদ্রিদের হয়ে খেলার মাধ্যমে তিনি তার সম্পূর্ণ ক্যারিয়ার যাপন করেছেন, সেখানে তিনি প্রায় ৫৪২টি আনুষ্ঠানিক ম্যাচ খেলেছেন এবং সহ-অধিনায়কের দায়িত্ব পালন করেছেন। তিনি রিয়াল মাদ্রিদের হয়ে সর্বমোট ১৫টি শিরোপা জয়লাভ করেছেন, যার মধ্যে ৩টি উয়েফা চ্যাম্পিয়নস লিগ, ৫টি লা লিগা উল্লেখযোগ্য। তিনি তার ক্যারিয়ারের শেষ মৌসুম তুরস্কের ক্লাব বেশিকতাসের হয়ে খেলেছেন।
১৯৯৯ সালে অভিষেকের পর, তিনি স্পেন ফুটবল দলের হয়ে সর্বমোট ১৩টি ম্যাচ খেলছেন, যার মধ্যে ৩টি গোল করেছেন।
ক্লাব
রিয়াল মাদ্রিদ
বেশিকতাস
আন্তর্জাতিক
স্পেন অনূর্ধ্ব-১৮
স্পেন অনূর্ধ্ব-২১
এহসান খান
এহসান খান (জন্ম ১৯৬০) একজন বাংলাদেশি স্থপতি। তিনি বাংলাদেশ প্রকৌশল বিশ্ববিদ্যালয়ের স্থাপত্য বিভাগ থেকে স্নাতক সম্পন্ন করেন। তিনি স্থাপত্য উপদেষ্টা প্রতিষ্ঠান এহসান খান আর্কিটেক্টস লিমিটেডের প্রতিষ্ঠাতা।
২০১০ সালে এহসান খান তার ন্যাচার ইন্টারপ্রিটেশন সেন্টার প্রকল্পের জন্য আগা খান অ্যাওয়ার্ড ফর আর্কিটেকচার-এর জন্য মনোনীত হন। এছাড়া বঙ্গবন্ধুর সমাধি ডিজাইনের জন্য তিনি বাংলাদেশ স্থপতি ইন্সটিটিউটের বর্ষসেরা স্থপতি পুরস্কার অর্জন করেন।
তরণজিৎ ভরাজ
তরণজিৎ ভরাজ (জন্ম: ৩ মার্চ ১৯৯৩) তিনি ভারতীয় বংশোদ্ভূত ডেনিশ ক্রিকেটার।  এপ্রিল ২০১৮ এ, মালয়েশিয়ায় আইসিসি বিশ্ব ক্রিকেট লীগ চতুর্থ বিভাগের প্রতিযোগিতায় ডেনমার্কের দলে প্রথম স্থান পেয়েছিলেন তিনি। তিনি জার্সির বিপক্ষে ডেনমার্কের হয়ে প্রতিযোগিতার দ্বিতীয় ম্যাচে খেলেছিলেন।
সেপ্টেম্বর ২০১৮ এ ওমানের ২০১৮ আইসিসি বিশ্ব ক্রিকেট লীগ তৃতীয় বিভাগ প্রতিযোগিতায় ডেনমার্কের দলীয় স্কোয়াডে অন্তর্ভুক্ত করা হয়েছিল।
২০১৯ সালের মে মাসে গার্নসিতে অনুষ্ঠিত আইসিসি টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালের প্রস্তুতির জন্য আয়ারল্যান্ডে লিনস্টার লাইটনিং ক্লাবের বিপক্ষে পাঁচ ম্যাচের সিরিজে ডেনমার্কের স্কোয়াডে খেলেছিলেন তিনি। একই মাসে আঞ্চলিক ফাইনালের বাছাই প্রতিযোগিতার জন্যও তাকে ডেনমার্কের দলে নির্বাচন করা হয়েছিল। ২০১৯ সালের ১৬ জুন ডেনমার্কের হয়ে জার্সির বিপক্ষে তিনি টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন।
আগস্ট ২০১৯ এ, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতার জন্য ডেনমার্কের স্কোয়াডে নির্বাচিত হয়েছিলেন।
লুসিলা গালেগোস ক্যামারেনা
লুসিলা দেল কারমেন গালেগোস ক্যামারেনা (জন্মঃ ৩১ অক্টোবর ১৯৬১) মেক্সিকোর গুয়ানাহুয়াতো প্রদেশের লিয়নে জন্মগ্রহণকারী রাজনীতিবিদ। তিনি ন্যাশনাল অ্যাকশন পার্টির সাথে যুক্ত। ২০০৯ হতে ২০১৪ সাল পর্যন্ত তিনি মেক্সিকো কংগ্রেসের ৬১তম আইনসভার নিম্নকক্ষ কামারা দে ডিপুতাদোজ (অনুঃ উপনেতাদের কক্ষ)-এ গুয়ানাহুয়াতোর প্রতিনিধি হিসেবে একজন উপনেতার দায়িত্ব পালন করেছিলেন।
উইরাসিংহে সুজান পেরেরা
উইরাসিংহে সিন্নাথ থম্মেলাঙ্গে ডন সুজান পেরেরা (Weerasinghe Sujan Perera; জন্ম: ১৮ জুলাই ১৯৯২; উইরাসিংহে সুজান পেরেরা নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব আপ কান্ট্রি লায়ন্স এবং শ্রীলঙ্কা জাতীয় দলের হয়ে গোলরক্ষক হিসেবে খেলেন।
২০১১–১২ মৌসুমে, শ্রীলঙ্কান ক্লাব কালুতারা পার্কের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কালুতারা পার্কের হয়ে ৪ মৌসুম অতিবাহিত করার পর ২০১৫–১৬ মৌসুমে তিনি ক্লাব ঈগলসে যোগদান করেছেন। ২০২০–২১ মৌসুমে, তিনি ক্লাব ঈগলস হতে আপ কান্ট্রি লায়ন্সে যোগদান করেছেন। ২০১১ সালে, পেরেরা শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ৩৩ ম্যাচে অংশগ্রহণ করেছেন।
প্রারম্ভিক জীবন
উইরাসিংহে সিন্নাথ থম্মেলাঙ্গে ডন সুজান পেরেরা ১৯৯২ সালের ১৮ই জুলাই তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১১ সালের ৩রা ডিসেম্বর তারিখে, মাত্র ১৯ বছর ৪ মাস ১৭ দিন বয়সে, ডান পায়ে ফুটবল খেলায় পারদর্শী পেরেরা ভুটানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি শ্রীলঙ্কা ৩–০ গোলের ব্যবধানে জয়লাভ করেছিল। জাতীয় দলের হয়ে অভিষেকের ১০২ মিনিট পর, শ্রীলঙ্কার জার্সি গায়ে প্রথম গোলটি হজম করেছেন; ৫ই ডিসেম্বর তারিখে, আফগানিস্তানের বিরুদ্ধে ম্যাচের ২২তম মিনিটে সান্দজার আহমাদির গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। শ্রীলঙ্কার হয়ে অভিষেকের বছরে পেরেরা সর্বমোট ৩ ম্যাচে অংশগ্রহণ করেছেন। ২০১৫ সালের ২৫শে ডিসেম্বর তারিখে, ২০১৫ সাফ চ্যাম্পিয়নশিপে ভারতের বিরুদ্ধে অনুষ্ঠিত ম্যাচে তিনি শ্রীলঙ্কার হয়ে প্রথমবারের মতো অধিনায়কের দায়িত্ব পালন করেছেন, ম্যাচটি ভারত ২–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছিলেন।
ভাষা ও স্বাধীনতা আন্দোলনে স্বাধীনতা পুরস্কার বিজয়ীদের তালিকা
thumb|180px|“স্বাধীনতা পুরস্কার”-এর স্বর্ণ পদক
ভাষা ও স্বাধীনতা আন্দোলনে স্বাধীনতা পুরস্কার বাংলাদেশের ভাষা আন্দোলন ও স্বাধীনতার যুদ্ধে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের মাতৃভাষা বাংলার স্বীকৃতি লাভের বা স্বাধিকার সংগ্রামের ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৯৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৯৭ সালে প্রথমবারের মতো শহীদ ধীরেন্দ্রনাথ দত্তকে মরণোত্তর “ভাষা ও স্বাধীনতা আন্দোলনে স্বাধীনতা পুরস্কার” প্রদান করা হয়।
মাইক্রোটরেন্ট
মাইক্রোটরেন্ট বা মিউটরেন্ট (µTorrent) কিংবা ইউটরেন্ট (uTorrent) বা সংক্ষিপ্তভাবে "µT" অথবা "uT" হচ্ছে বিটটরেন্ট ইনকোর্পোরেটেড মালিকানাধীন মুক্ত, বিজ্ঞাপন সমর্থিত (অ্যাডওয়্যার), ক্লোসড সোর্স, বিটটরেন্ট ক্লায়েন্ট। যা চীনের বাইরে (চীনে জুনলেই অধিক জনপ্রিয়) সবচেয়ে জনপ্রিয় বিটটরেন্ট ক্লায়েন্ট। µ হচ্ছে (মূলত গ্রীক বর্ণ মিউ থেকে এসেছে) মাইক্রোর মেট্রিক প্রতীক।
জেহানাবাদ জেলা
থাম্ব|শ্রী লক্ষ্মী নারায়ণ মন্দির জেহানাবাদ জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর জেহানাবাদ। এই জেলাটি মগধ বিভাগের অন্তর্গত। জেহানাবাদ রাজ্যের রাজধানী পাটনা থেকে ৪৫ কিলোমিটার এবং গয়া থেকে ৪৩ কিলোমিটার দূরে অবস্থিত।
দরধা ও যমুনাইয়া নামে দুটি ছোটো নদীর সংগমস্থলে জেহানাবাদ শহরটি অবস্থিত। জেহানাবাদ জেলা মগধ অঞ্চলের কেন্দ্রস্থলে অবস্থিত। এখানকার স্থানীয় ভাষাটি হল মাগধী। এই জেলায় নকশাল জঙ্গিরা সক্রিয়। বর্তমানে এই জেলাটিতে উন্নয়নের কাজ চলছে এবং দ্রুত হারে কর্মসংস্থান প্রকল্পগুলি চালু হচ্ছে।
ইতিহাস
জাহানাবাদ জেলায় বিখ্যাত বরাবর গুহাসমূহ অবস্থিত। এগুলি ভারতের প্রাচীনতম বিদ্যমান পাথর-কাটা গুহা। মৌর্য যুগে (খ্রিস্টপূর্ব ৩২২-১৮৫ অব্দ) এই গুহাগুলি নির্মিত হয়েছিল। এগুলির কোনো কোনোটিতে অশোকের শিলালিপিও আছে।
মুঘল সম্রাট শাহজাহান ও আর্জুমন্দ বানু বেগমের কন্যা জাহানারা বেগম সাহিবের নামানুসারে এই জেলার নামকরণ করা হয়েছে।
১৮৭২ সালে গয়া জেলার জাহানাবাদ মহকুমাটি গঠিত হয়। ১৯৮৬ সালের ১ অগস্ট জাহানাবাদ মহকুমাটি পৃথক জেলার স্বীকৃতি পায়। বর্তমানে এই জেলা রেড করিডোরের অন্তর্গত।
ভূগোল
জাহানাবাদ জেলার আয়তন । আয়তনের দিক থেকে এই জেলা মেক্সিকোর আইলা অ্যাঞ্জেল ডে লা গার্ডার প্রায় সমান।
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় জাহানাবাদ জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
বিভাগ
জাহানাবাদ জেলায় একটি মাত্র মহকুমা আছে। সেটি হল জাহানাবাদ। এই মহকুমাটি আবার সাতটি ব্লকে বিভক্ত। এগুলি হল: জাহানাবাদ, কাকো, মদনগঞ্জ, ঘোসি, হুলাসগঞ্জ, মখদুমপুর ও রত্নি ফরিদপুর।
জনপরিসংখ্যান
২০১১ সালের জনগণনা অনুসারে জাহানাবাদ জেলার জনসংখ্যা ১,১২৪,১৭৬। এই জনসংখ্যা সাইপ্রাস রাষ্ট্র বা মার্কিন যুক্তরাষ্ট্রের রোড আইল্যান্ড রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৪১৪তম। জাহানাবাদ জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২১.৩৪%। জেলার লিঙ্গানুপাতের হার প্রতি ১০০০ পুরুষে ৯১৮ জন মহিলা এবং সাক্ষরতার হার ৬৮.২৭%।
মুবাত্তুপ্পি
মুবাত্তুপ্পি (Muvattupuzha) ভারতের কেরালা রাজ্যের এর্নাকুলাম জেলার একটি শহর ও পৌরসভা এলাকা।
জনসংখ্যার উপাত্ত
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে মুবাত্তুপুয্হ এর সাক্ষরতার হার বেশি।
ভেনাস লাক্স
ভেনাস লাক্স (সান ফ্রান্সিসকো, ক্যালিফোর্নিয়া, অক্টোবর ১০, ১৯৯০) একজন মার্কিন ট্রান্সসেক্সুয়াল পর্নোগ্রাফিক অভিনেত্রী, পরিচালক এবং প্রযোজক।
সুলতানপুর (চলচ্চিত্র)
সুলতানপুর (প্রাথমিক নামঃ দ্য বর্ডার ) একটি বাংলাদেশী নাট্য চলচ্চিত্র। এটি পরিচালনা করেছেন সৈকত নাসির। সৈকত নাসির ও আসাদ জামান যৌথভাবে চলচ্চিত্রটির কাহিনি রচনা করেছেন। আসাদ জামান চিত্রনাট্য ও সংলাপ রচনা করেন। চলচ্চিত্রটি প্রযোজনা করেছে ম্যাক্সিমাম এন্টারটেইনমেন্ট। এটি বাংলাদেশের সীমান্ত অঞ্চলের মানুষের জীবনযাপন এবং সীমান্তের বিভিন্ন অবৈধ ব্যবসা নিয়ে রচিত। মূল চরিত্রসমূহে অভিনয় করেছেন অধরা খান, আশীষ খন্দকার, রাশেদ মামুন অপু, সাঞ্জু জন, রুমান রুনি, সুমন ফারুক, মৌমিতা মৌ, হারুন রশিদ ও বিলাস খান প্রমুখ।
শুরুতে ২০২০ সালের সেপ্টেম্বরে বাংলাদেশের কসবা সীমান্তে চিত্রগ্রহণের পরিকল্পনা থাকলেও ২০২০ সালের ১০ অক্টোবর হতে ঢাকা, ধামরাই ও যশোরে এটির চিত্রধারণ করা হয়। ১০ নভেম্বর স্টুডিও অভ্যন্তরে চিত্রায়নের মাধ্যমে চিত্রগ্রহণ সম্পন্ন হয়। এটি ২ জুন প্রেক্ষাগৃহে মুক্তি পায়।
গল্পসূত্র
সুলতানপুর গল্প নির্ভর কাহিনিচিত্র। চলচ্চিত্রে বাংলাদেশের সীমান্ত অঞ্চলের বসবাসকারী জনগোষ্টির সামাজিক ও পারিবারিক জীবন, রাজনীতি, সীমান্ত দিয়ে সংগঠিত বিভিন্ন অপরাধ, চোরাকারবারি, মাদকের আগ্রাসন ও অন্যান্য অবৈধ ব্যবসার বিভিন্ন অনুষঙ্গ চিত্রায়িত হয়েছে।
কুশীলব
সুলতানপুর চলচ্চিত্রের অভিনয়শিল্পীদের তালিকা (এনটিভি ও সময়টিভি হতে অভিযোজিত) -
সঙ্গীত
সিনেমার একটি গান প্রকাশ হয়, নাম জান রে।
নির্মাণ
২০২০ সালের আগস্টের শেষ সপ্তাহে প্রযোজনা প্রতিষ্ঠান ম্যাক্সিমাম এন্টারটেইনমেন্ট সৈকত নাসিরকে দিয়ে দ্য বর্ডার নির্মাণের পরিকল্পনা করে। নাসির ও চিত্রনাট্যকার আসাদ জামান যৌথভাবে দ্য বর্ডারের কাহিনি তৈরী করেন। কাহিনির মূল ভাবনা সুদীপ্ত সাইদ খান হতে গৃহীত। পরবর্তীতে আসাদ জামান গল্পের ধারা অনুযায়ী চিত্রনাট্য ও সংলাপ লিখেন। চলচ্চিত্রটি বাংলাদেশে করোনাভাইরাসের বৈশ্বিক মহামরি চলাকালে স্বল্প সময়ের মধ্যে নির্মিত চলচ্চিত্রসমূহের মধ্যে অন্যতম। চলচ্চিত্রটি ২০ কার্যদিবসের মধ্যে চিত্রায়িত। সেপ্টেম্বর হতে কসবা সীমান্তে চিত্রগ্রহণ শুরুর পরিকল্পনা থাকলেও পরবর্তীতে ১০ অক্টোবর হতে চিত্রগ্রহণ শুরু হয়। অধিকাংশ দৃশ্য ঢাকা, ধামরাই, যশোরে ধারণের পর ১০ অক্টোবর বাংলাদেশ চলচ্চিত্র উন্নয়ন কর্পোরেশনের চিত্রগ্রহণ সমাপ্ত হয়। গল্প নির্ভর এই চলচ্চিত্রে শাহরিয়ার আলম মার্সেলের একটি গান রাখা হয়েছে।
জটিলতা
নির্মাণ শেষে সেন্সর বোর্ডে জমা দেয়া হয় ‘বর্ডার’ সিনেমা। সিনেমাটি দেখে সেন্সর বোর্ড কিছু বিষয়ে আপত্তি তুলে জানায়, ছবিটি প্রদর্শনের অযোগ্য। ছবির অনেক জায়গায় সেন্সর নীতিমালা বিরোধী কিছু অসংগতিপূর্ণ সংলাপ ছিল বলে জানিয়েছিল সেন্সর বোর্ড। এ ছাড়া সিনেমাটির গল্পের কিছু বিষয় নিয়েও আপত্তি ওঠে। পরে সিনেমাটির প্রযোজনা প্রতিষ্ঠান থেকে কিছু জায়গায় সংশোধন করে পুনরায় জমা দেয়া হয়। সিনেমাটির নামও বদল করা হয়েছে। তাই ‘বর্ডার’ সিনেমাটির নাম এখন ‘সুলতানপুর’।
মুক্তি
সুলতানপুর ২০২১ সালের মার্চে নেটফ্লিক্সে মুক্তির জন্য পরিকল্পিত ছিল। ২০২২ সালের ডিসেম্বরে সিনেমাটি প্রদর্শনীর ছাড়পত্র পায়। ১৫ মে ২০২৩ সিনেমাটির ট্রেইলার মুক্তি পায়। তার আগে ছাড়া হয় জান রে নামের একটি গান। এটি ২০২৩ সালের ২ জুন প্রেক্ষাগৃহে মুক্তির পায়।
ইবনে আবি আসিম
আবু বকর আহমদ বিন ‘আমর আদ-দাহক বিন মাখলাদ আশ-শাইবানী (أبو بكرأحمد بن عمرو بن الضحاك بن مخلد الشيباني) ব্যাপকভাবে ইবনে আবি আসিম (ابن أبي عاصم) নামে পরিচিত, ৯ম শতাব্দীর একজন ইরাকি সুন্নি পণ্ডিত ছিলেন। তিনি হাদিস বিজ্ঞানের ক্ষেত্রে তার কাজের জন্য সবচেয়ে বিখ্যাত।
পরিবার এবং প্রারম্ভিক জীবন
ইবনে আবি আসিম ৮২২ সালে ইরাকের বসরায় জন্মগ্রহণ করেন। তিনি একটি শিক্ষিত পরিবারে বেড়ে ওঠেন, কারণ তার পিতা এবং পিতামহ উভয়ই তাদের নিজস্বভাবে ভবিষ্যদ্বাণীমূলক ঐতিহ্যের পণ্ডিত ছিলেন। পারিবারিক পটভূমির কারণে তিনি অল্প বয়সেই ধর্মীয় বিজ্ঞানে শিক্ষিত হন। যদিও ধর্মীয় শিক্ষা প্রায়শই একটি মাদ্রাসা বা মসজিদে কিশোর বয়সে শুরু হয়েছিল, ইবনে আবি আসিম তার সময়কালের তুলনায় একটু আগেই শুরু করেছিলেন।
কর্মজীবন
অবশেষে ইবনে আবি আসিম বসরা ত্যাগ করেন আরও পূর্ব দিকের এসফাহন শহরের উদ্দেশ্যে। জীবনের শেষ দিকে তাকে তার নতুন শহরের বাসভবনে বিচারক হিসেবে পদ দেওয়া হয়।
মৃত্যু
ইবনে আবি আসিম ৯০০ খ্রিস্টাব্দে ইসফাহানে মৃত্যুবরণ করেন। তখন তিনি ৮১ বছর বয়সী ছিলেন এবং মৃত্যুর সময়ও তিনি বিচারক হিসাবে তার পদে অধিষ্ঠিত ছিলেন। ইরানী ঐতিহাসিক আবু নাঈম আল-ইসফাহানীর মতে ইবনে আবি আসিমকে ইসফাহানের দোশাবাজ কবরস্থানে দাফন করা হয়।
কর্ম
ইবনে আবি আসিম বিভিন্ন ধর্মতাত্ত্বিক এবং ধর্ম-সম্পর্কিত বিষয়ের উপর ভিত্তি করে অধ্যায়ভিত্তিক দুই খণ্ডে অসংখ্য ভবিষ্যদ্বাণীমূলক ঐতিহ্য সংকলন করেছেন। তিনি প্রথম প্রজন্মের মুসলিম এবং উমাইয়া খলিফা মুয়াবিয়া সম্পর্কেও লিখেছিলেন, যদিও বইটি এখন হারিয়ে গেছে। একইভাবে সঠিক বিষয়টি ঐতিহাসিকদের এড়িয়ে গেছে, জালালুদ্দীন সুয়ুতী দাবি করেছেন যে এটি মুয়াবিয়ার স্বপ্নের উপর একটি বই ছিল, যেখান ইবনে হাজার আসক্বালানী এটিকে মুয়াবিয়ার গুণাবলীর উপর একটি বই বলে উল্লেখ করেছেন। ইবনে আবি আসিমের প্রবন্ধটি আসলেই বিতর্কিত ছিল কিনা বা তিনি কেবল দুটি বিষয় নিয়েই লিখেছেন কিনা তা জানা যায়নি।
সুন্নি মুসলিম মূল্যায়ন
ঐতিহাসিক আবু আব্বাস নিসভি এবং আবু নাঈম উভয়েই ইবনে আবি আসিমকে জাহিরীয় বলে বর্ণনা করেছেন। যদিও তিনি আধুনিক সময়ে জাহিরি বিদ্যালয়ের জন্য একটি গুরুত্বপূর্ণ ব্যক্তিত্ব হয়ে উঠেছেন, আইনশাস্ত্রে তার কয়েকটি কর্ম আধুনিক যুগেও টিকে আছে।
মুজিবনগর ইউনিয়ন
মুজিবনগর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।
আয়তন
মুজিবনগর ইউনিয়নের আয়তন ৬,৪৩৭ একর।
প্রশাসনিক কাঠামো
মুজিবনগর ইউনিয়ন চরফ্যাশন উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম দুলারহাট থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী মুজিবনগর ইউনিয়নের মোট জনসংখ্যা ১০,৪০৪ জন। এর মধ্যে পুরুষ ৫,৪৫৪ জন এবং মহিলা ৪,৯৫০ জন। মোট পরিবার ১,৯৯৩টি।
শিক্ষা
২০১১ সালের আদমশুমারি অনুযায়ী মুজিবনগর ইউনিয়নের সাক্ষরতার হার ২২.১%।
এসরেফোগলু মসজিদ
এসরেফোগলু মসজিদ তুরস্কের কোনিয়া প্রদেশের বেসেহির শহরের ১৩ শতকের একটি মসজিদ। এটি বেসেহির হ্রদের ১০০ মিটার (৩৩০ ফুট) উত্তরে অবস্থিত।